Viktor Zhusti

Viktor Zhusti është një aktor shqiptar. Lindi më 8 dhjetor të vitit 1942 në Athinë - Greqi.

Ka luajtur shumë role gjatë kohës kur lulëzonte veprimtaria në Kinostudio Shqipëria e Re, ishte një nga aktorët më të kërkuar. 

 Biografia 
Viktor Zhusti ka lindur më 8 dhjetor 1942 në Athinë, Greqi. I ati ishte me origjinë nga Gjirokastra, ndërsa e ëma greke. Në moshën 3-vjeçare është shpërngulur në Shqipëri, fillimisht në Korçë e më pas në Gjirokastër, ku mori mësimet e para. Pas përfundimit të Liceut Artistik ka studiuar për aktrim në Institutin e Lartë të Arteve, së bashku me Robert Ndrenikën. Për 7 vjet ka punuar në Shtëpinë e Kulturës në Gjirokastër, si regjisor dhe aktor, derisa u kthye në Tiranë për të luajtur në filmat më në zë të kohës.

Galeria e roleve të Viktor Zhustit është e pasur. Ka luajtur partizanin e ashpër, por edhe babain e dhembshur, të riun përpara dilemave, por edhe të dashuruarin, që mundohet të tejkalojë paragjykimet. Disa prej filmave ku ai ka luajtur, mund të përmendim telekomedinë “Shi në Plazh”, ku luan rolin e Alber-it, një nga komeditë më të bukura shqiptare, që i ka rezistuar kohës. Për të vijuar me filmin “Nëntori i dytë”, ku luan rolin e Pandeli Cales, “Taulanti kërkon një motër”, rolin e babait, Pirros. Një tjetër rol babai, tek “Kur xhirohej një film”, për të vazhduar me rolin e Llano Bletës tek “Dhe vjen një ditë”, “Malet me blerim mbuluar”, etj. Roli i doktorit në skenën e teatrit Kombëtar me Te gjithë kanë huqe e kthen atë pas gati 20 vjetesh sërish në vëmendjen e publikut. 

Ka punuar edhe si pedagog në Akademinë e Arteve në Tiranë, për një periudhë 20-vjeçare. Përveçse ka luajtur në shfaqje të shumta teatrale, së fundmi është bërë edhe skenarist, duke shkruar dramën "Biznesmeni", e cila u vu në skenën e Teatrit Kombëtar.

Filmografia

 Njerëz dhe fate (2024)
 Ego (2023)  
 Gjergj (2020)
 Delegacioni - Profesor Leo
 Zgjimi i Enver Simakut (2018)
 Rrokullisja (2016)
 Rikostrunsioni (1988)
 Në kërkim të kujt (1992) serial
 Tingulli i heshtjes (1989) serial
 Dhe vjen një ditë  (1987) - Llano Bleta
 Taulanti kërkon një motër (1984) - Piro 
 Nëntori i dytë (1982) - Pandeli Cale
 Kur xhirohej një film (1980) - Kujtimi
 Gëzhoja e vjetër (1980) -  Pandi Mylla
 Dollia e dasmës sime (1978) - Korrieri (Vesho-ja)
 Malet me blerim mbuluar (1971) - Jaho
 Komisari i dritës (1966) - Mark Dedina

Role në teatër

 Biznesmeni (2024)
 Testamenti (2024)
 Profesionisti (2023)
 Coriolanus (2022)
 Testamenti i Ri (2020)
 Dama me kamelie (2017)
 Kush e solli Doruntinën (2016)
 Djemte Gazmor ( 2014 ) Komedi
 Kush ka frikë nga Virginia Wolf  (2009 - 2010) Teatër, dramë
 Te gjithë kanë huqe (2009) - Dr. Stern
 Mësuesi i letërsisë - (1985) - Sami Hodo
 Shi në Plazh (1984) - Alberi

 Komunistët (1981) - Besimi
 Toka e ndezur Teatër, dramë

Lidhje të jashtme
Biografia e plote e Viktor Zhustit 

Kategoria:Biografi shqiptare
Kategoria:Aktorë shqiptarë
Kategoria:Njerëz që jetojnë

Kategoria:Lindje 1942
Kategoria:Njerëz nga Athina
Kategoria:Shqiptarë me prejardhje greke